projecte-aina/catalan_government_crawling huggingface dataset:
Oberta del 19 de maig al 9 de juny de 2020
L'ICEC a través de l' Àrea de Cultura digital treballa per a dos objectius principals.
En primer lloc, la professionalització del sector del videojoc per mitjà de l'impuls de la seva competitivitat i el foment del diàleg amb altres agents de l'entorn cultural.
En segon lloc, el suport als diferents sectors culturals en la seva transformació digital.
D'acord amb això, l'ICEC obre aquest dimarts 19 de maig la convocatòria per a l'organització a Catalunya d'esdeveniments de contingut de cultura digital amb l'objectiu de fer promoció i difusió de projectes de contingut cultural digital que promoguin la innovació de les indústries culturals i creatives i que ha estat refeta en clau atentent les diferents propostes rebudes per part del sector.
En l'àmbit de la cultura digital, des de l'ICEC acompanyem i donem suport als projectes empresarials i traduïm la realitat innovadora i digital al món cultural, incidint especialment en els sectors dels videojocs, l'audiovisual, la música i els multimèdia.
Coneixeu el blog de cultura digital?
El conveni té l'objectiu de donar suport a la reactivació del sector cultural a través de l'ús de l'analítica avançada
L'ICEC aportarà recursos tècnics i el material necessari per a la realització de les proves
El Departament de Cultura, a través de l' Institut Català de les Empreses Culturals (ICEC), i la firma KPMG han signat un conveni de col·laboració que té per objectiu ajudar les empreses culturals a afrontar els efecte de la crisi derivada de la COVID-19.
L'acord estableix el desenvolupament de proves i projecte pilot aplicades al sector cultural i la utilització de tecnologies d'analítica avançada per part de l'equip d'especialistes en Data & Analytics y Sector Público de KPMG.
L'empresa KPMG esta formada per una xarxa global de firmes de serveis professionals que ofereixen serveis d'auditoria, fiscals, i d'assessorament financer i de negoci.
Amb la col·laboració del Centre de Telecomunicacions i Tecnologies de la Informació (CTTI) de la Generalitat, aquests projectes incorporaran, entre altres qüestions, tecnologies innovadores com la intel·ligència artificial i la visió computeritzada, com a base per a l'impuls de mesures de recuperació econòmica adreçades a les empreses culturals.
Els àmbits d'actuació establerts en el conveni entre el Departament de Cultura i KPMG inclouen el processament i la millora de materials audiovisuals, el manteniment de les distàncies físiques del públic en els espais culturals, la generació d'art i l'anàlisi de l'impacte emocional.
En el desenvolupament d'aquests projectes, que KPMG inclou en el seu programa de col·laboració i innovació KPMG Horizon 3, hi participarà un equip de científics de dades especialitzades en intel·ligència artificial, i també professionals especialistes en el sector públic.
Per la seva part, l'ICEC aportarà recursos tècnics i el material necessari per a la realització de les proves.
El director del ICEC, Miquel Curanta, ha afirmat que "la dataficació i l'ús de tecnologies avançades arriba amb cert retard a la cultura en comparació a la seva irrupció en altres sectors econòmics i industrials.
No obstant, l'aplicació de la tecnologia més avançada ha d' coadjuvar al progres dels sectors culturals, al seu apoderament, sempre aportant valor a los processos d'innovació existents als projecte de la cultura.
Utilitzar les més modernes tecnologies en analítica avançada –i altres tecnologies digitals que permetin la microsegmentació de públics, l'establiment de models predictius i la millora de l'eficiència en l'organització- contribuirà a que la cultura compleixi les seves funcions, i entre elles la seva funció emocional, amb garanties d'èxit".
Per al soci de consultoria de KPMG, Jordi Oliver, "l'aplicació de les últimes tendències en Data Analytics al sector cultural suposa una oportunitat rellevant per a l'impuls econòmic al sector en els moments actuals, així com en els seus reptes històrics.
Encara som en un estadi preliminar pel que fa al tractament cognitiu de la visió computeritzada, i el seguiment continuat de la innovació tecnològica en aquest àmbit suposa un clar impuls al sector cultural", ha conclòs Oliver.
El termini és des del 28 de gener al 20 de febrer de 2020
Per aquest motiu, una de les línies d'ajut del sector musical, és la destinada a donar suport a la programació de música en viu de caràcter professional dirigida a la contractació artística dels concerts que han format part de les programacions realitzades de música en viu.
L'activitat s'ha d'haver iniciat a partir de l'1 de juny del 2018, i ha d'haver finalitzat entre l'1 d'octubre del 2018 i el 30 de setembre del 2019 i inclou les següents modalitats::
L'import de la subvenció es determina prenent com a base el total de les despeses subvencionables, amb un límit de 40.000,00 euros per concert, sobre el qual s'aplica un percentatge igual a la puntuació obtinguda a partir de l'aplicació dels paràmetres que estableixen les bases.
Es consideren despeses subvencionables únicament els caixets dels intèrprets amb un màxim de 40.000,00 euros per concert.
Si la persona sol·licitant és un ajuntament o ens depenent, pot concertar amb terceres persones l'execució de l'activitat objecte de l'ajut fins a un 100% de l'import.
Tindran lloc de gener a juny i presenten nous tallers, que amplien i complementen el recorregut formatiu amb una programació més integrada.
La formació en transformació digital que ofereix l'SDE continua aquest 2018 estructurada en dos itineraris, els quals mantenen els continguts bàsics i afegeixen novetats a petició dels usuaris.
Així, aquest 2018 s'incorpora un taller de LinkedIn enfocat a estratègies d'internacionalització i s'aprofundeix en el posicionament SEO i l'eina Google Analytics.
L' Itinerari 1, Comunicació a les xarxes socials està pensat per obtenir uns coneixements bàsics sobre estratègia a les xarxes socials, amb l'objectiu final de poder-les aprofitar al màxim per donar a conèixer els serveis i els productes de les empreses culturals.
Pel que fa a l' Itinerari 2: Màrqueting i promoció a internet, se centra en el lloc web com a nucli de l'estratègia de promoció i venda de productes i serveis culturals.
Va dirigit a aquelles empreses que volen aprofundir en com ha de ser un lloc web, com s'atreuen visites utilitzant el posicionament als cercadors tant de manera gratuïta (SEO) com en forma de publicitat (SEM), a més d'altres aspectes.
Com a novetats tenim per una banda que els tallers són de pagament i per l'altra, la formació online, estructurada en diverses càpsules que introdueixen els conceptes bàsics per poder assistir als tallers presencials de l'itinerari de Comunicació a les xarxes socials.
Aquesta formació la podeu seguir a través d'aquest enllaç Introducció a les xarxes socials.
A més de la introducció general a les xarxes socials, també hi trobareu contingut específic sobre les xxss més rellevants, com ara Facebook, Twitter, Instagram, LinkedIn, YouTube i Periscope.
La presentació serà el 7 de juny a les 13:00h a l'Arts Santa Mònica
L'ICEC, a través de les seves accions, col·labora en la construcció d'un teixit cultural competitiu i de qualitat i fomenta també els hàbits de consum i la generació de públics.
Des de l'Àrea de Públics es treballa per enriquir la comunicació i la connexió entre els agents culturals i els seus públics, s'analitzen les dades de consum per detectar mancances i oportunitats en les diverses disciplines culturals i es duen a terme accions i campanyes que afavoreixin l'accés a la cultura.
Divendres 7 de juny, a l' Arts Santa Mònica, l'Àrea de Públics presenta les seves línies estratègiques, amb algunes novetats importants que es vehiculen a través d'un pla de mesures per al desenvolupament de públics.
El pla es focalitza en 3 grans eixos:
Entendre el comportament cultural i captar i fidelitzar els usuaris dissenyant estratègies integrals d'oferta i demanda, i afavorir el desenvolupament, per part de les empreses, de plans de captació i fidelització de públics, així com d'atenció a la diversitat, són prioritats de l'ICEC per integrar les arts i la cultura en la vida diària de les persones.
Dimarts 9 de juliol, amb la participació de diversos periodistes culturals i experts en comunicació
En ple segle XXI, el paper dels mitjans de comunicació en la difusió de la cultura -i de qualsevol altre àmbit- ha mutat radicalment.
D'una banda, pels propis canvis en les redaccions dels mitjans, tant pel que fa a la premsa escrita com audiovisual, però també, de l'altra, per l'emergència de les xarxes socials i el paper dels ciutadans en la comunicació.
Hem passat del paper dels diaris com a prescriptors i difusors de cultura a un model de fonts d'informació molt més diversificades, en què el públic de la cultura ha passat a ser protagonista.
La crisi als media tradicionals no és aliena a aquesta realitat, i des de fa anys els diaris, revistes i media audiovisuals busquen resituar-se en un entorn molt més complex, en que la informació s'ha democratitzat i mana la immediatesa per damunt d'altres factors com la credibilitat, la fiabilitat, l'anàlisi o la reflexió.
Com fer, en aquest nou paradigma, que un projecte cultural esdevingui notícia?
Com aconseguir captar l'atenció els mitjans més tradicionals -i dels més nous- de manera que aquest projecte obtingui reconeixement?
Aquestes són algunes de les accions que es tractaran, el dimarts 9 de juliol, en la sessió Repensar la comunicació cultural que hem organitzat a través del Servei de Desenvolupament Empresarial, que tindrà lloc a l'Auditori del CCCB entre les 9.45 i les 14.00 h.
La sessió, oberta a tots els professionals de l'àmbit de la cultura (gestors culturals, responsables de comunicació, programadors,...) té com a objectiu donar a conèixer les noves tendències en la comunicació cultural i també la manera com les empreses culturals poden incidir amb més èxit en les rutines periodístiques dels professionals que treballen en el sector.
Conèixer quines són les claus per augmentar la visibilitat, la reputació i la influència dels professionals i les empreses culturals esdevé una necessitat en un temps d'immediatesa i saturació informativa.
El programa inclou una formació a càrrec de Cristina Salvador, directora de l'agència Both, que amb el títol d' Introducció i dinàmiques participatives tractarà quatre temàtiques diferents: La comunicació i el màrqueting cultural avui; Com ser notícia als mitjans de comunicació; Com són els públics i com hem de generar comunitat, i Noves estratègies en comunicació cultural.
Aquesta primera part de la sessió també permetrà als assistents conèixer diversos casos d'èxit nacionals i internacionals.
Posteriorment, tres periodistes participaran en una taula rodona basada en tres eixos i moderada per la directora de Both.
La seva experiència serà de gran vàlua per explicar als assistents a la jornada com sorprendre amb la seva comunicació, a distingir maneres de comunicar els seus projectes i a emprar mètodes per millorar la seva reputació.
Les inscripcions a la sessió Repensar la comunicació cultural.
Visibilitat, reputació i influència.
Quines són les claus? estan tancades.
La iniciativa del Festival vol apropar la literatura i el cinema fantàstic
El proper 8 d'octubre, dins el marc del Sitges, Festival Internacional de Cinema Fantàstic de Catalunya, tindrà lloc a l'hotel Melià l'esdeveniment TABOO'KS una iniciativa que vol acostar la literatura i el cinema fantàstic.
El programa selecciona, d'entre totes les candidatures rebudes, 4 obres (novel·la, teatre o novel·la gràfica) i 1 study-case d'un projecte en vies d'adaptació per presentar-los als productors assistents al Festival, amb la finalitat de promoure els acords d'adaptació d'obres literàries a projectes audiovisuals.
La participació en el programa Taboo'ks es divideix en dues categories:
Enguany les obres seleccionades son: Rojo (Carlos Sisí), Els àngels ens miren (Marc Pastor), L'últim esmolet (Angiol Florensa) i Iménez (Luis Noriega).
Aprofitant el marc del certamen internacional, TABOO'KS esdevé un mercat de drets especialitzat en el gènere fantàstic.
L'activitat inclou una agenda de contactes i una masterclass impartida per una personalitat significativa del sector cinematogràfic i literari.
Aquesta masterclass compta amb la col·laboració del Servei de Desenvolupament Empresarial de l'ICEC que sota el títol From Books to Movies: Film Festivals as Matchmakers debatrà sobre com un festival pot ajudar a consolidar una adaptació literària, així com diversificar les oportunitats de negoci dels productors i dels agents literaris i assegurar un context òptim en les negociacions per a la gestió dels drets.
Com crear hàbits culturals entre els joves és el nou repte per a la convivència creativa que es presenta en la segona edició del MID Talent, un programa dins el MID Mercat d'Idees Disseny que organitza el BCD Barcelona Centre de Disseny i que compta amb la col·laboració del Servei de Desenvolupament Empresarial i de l' Àrea de Públics de l' ICEC.
És tracte d'un programa de pre-acceleració d'emprenedoria creativa que ofereix 1 setmana de convivència per a 20 joves menors de 30 anys, residents a Catalunya, que hagin finalitzat els seus estudis i que vulguin posar en marxa idees i projectes innovadors.
Enguany el BCD presenta una edició més oberta i dinàmica, per tal que els joves puguin guanyar competències sobre emprenedoria creativa i potenciar el seu perfil professional a través del design thinking.
Per a més informació feu click aquí i per al seguiment del programa consulteu el blog de l'Àrea de Públics.
El Departament de Cultura presenta la 5a edició de la campanya per promoure l'accés dels joves a les arts escèniques i la música
El Departament de Cultura torna a endegar per cinquè any consecutiu una nova edició d' Escena 25, una campanya que vol afavorir l'accés a espectacles de teatre, circ, dansa i concerts als joves d'entre 18 i 25 anys.
Aquesta iniciativa facilita als joves l'accés a entrades per als espectacles durant els mesos d'octubre i novembre.
La campanya permet també donar a conèixer entre els joves les programacions estables dels equipaments públics i privats.
Escena 25 facilita als joves uns preus especials, d'entre 3 i 10 euros, per assistir a espectacles d'arts escèniques o música en viu.
Per tal de participar a Escena 25, els joves s'han d'inscriure a la plataforma www.escena25.cat, on han de seleccionar i reservar els espectacles i concerts als quals vulguin assistir, comprar l'entrada i posteriorment recollir-la a la taquilla de l'equipament.
El registre i la reserva es podrà realitzar fins al 31 d'octubre però se'n podrà gaudir fins al novembre.
Els joves poden assistir als espectacles tantes vegades com vulguin.
En la campanya hi col·laboren més de 100 teatres i sales de concerts de Catalunya, que oferiran entrades destinades al públic d'entre 18 i 25 anys.
A Catalunya hi ha 570.848 persones en aquesta franja d'edat, que ja poden gaudir de tota l'oferta que es va posar al seu abast el passat 23 de setembre.
Escena 25 vol crear les millors condicions que possibilitin l'accés dels joves a la cultura, en aquest cas, a les arts en viu; donar a conèixer la programació dels equipaments culturals i les polítiques de públics adreçades a aquest col·lectiu; conèixer les actuals preferències culturals dels joves per adaptar i orientar l'oferta, si s'escau, i finalment, crear i consolidar l'hàbit de gaudir de les arts escèniques i la música en viu.
A la vegada, vol ser una promoció dels equipaments d'arts escèniques i música entre el públic de 18 a 25 anys, i una oportunitat per a fidelitzar aquest segment de públic i ampliar-lo.
Escena 25 és una iniciativa impulsada pel Departament de Cultura en col·laboració amb els teatres i sales de concerts de Catalunya.
Compta també amb la col·laboració de la Corporació Catalana de Mitjans Audiovisuals (CCMA), la Direcció General de Joventut, les Universitats i Biblioteques de Catalunya, Ferrocarrils de la Generalitat, TRAM, TMB i RENFE.
El dia 25 de cada mes el públic d'entre 18 i 25 anys podrà seguir comprant entrades a preus exclusius
La campanya Escena25 dirigida a joves de 18 a 25 anys i que en la 5ena edició ha tingut com a lema " Deixa de fer likes i comença a fer lives " inicia aquest 2018 amb novetats.
Cada 25 de mes i durant tot l'any, s'obrirà la plataforma durant 24 hores perquè el públic pugui comprar entrades per a concerts i espectacles d'arts escèniques i música a equipaments d'arreu de Catalunya.
L'objectiu de la la campanya és afavorir l'accés als joves a espectacles de teatre, circ, dansa i concerts, i donar-los a conèixer les programacions estables dels equipaments públics i privats.
Si vols veure l'spot de la última edició fes clic aquí.
L'ICEC posa a disposició de les empreses catalanes d'aquest àmbit el seu estand Catalan Arts
La 5a edició del 4YFN (Four Years From Now), que tindrà lloc del 26 al 28 de febrer al recinte firal de Montjuïc en el marc del Mobile World Congress, tindrà la participació d' 11 empreses emergents i dues incubadores catalanes.
L'ICEC hi serà present per tercer any consecutiu, amb un estand sota la seva marca d'internacionalització, Catalan Arts, que estarà a disposició de les empreses catalanes de cultura digital, per tal d'impulsar la seva notorietat a nivell internacional.
Les empreses emergents ( startups ) catalanes assistents al 4YFN 2017 són: eStreams.tv, Comomola Studios, PlayStark Games, Tviso, Acqustic, isnotTV, Libelista, Monking Me, Playmoss, Sekg i Tap Tap Tales, que han obtingut un Préstec Participatiu Digital, l'ajut financer que l'ICEC va posar en marxa ara fa 3 anys per ajudar a la creació de startups en el camp de la cultura digital.
L'estand també acollirà Gamebcn, la incubadora de videojocs que l'ICEC ha creat amb Incubio i l'Ajuntament de Barcelona, i StartingLab, la incubadora de projectes interactius de la Universitat Pompeu Fabra que compta amb el suport de l'ICEC.
El període de sol·licitud és del 6 de febrer al 4 d'abril de 2018
Des d'avui, dimarts 6 de febrer, fins el proper 4 d'abril, els desenvolupadors de videojocs del territori català podran presentar-se a la primera convocatòria de 2018 de la línia de finançament d' Aportacions Reintegrables a Projectes de l'Àmbit dels Videojocs.
Aquest ajut és una eina que el Departament de Cultura, a través de l'Àrea de Desenvolupament Empresarial (ADE) de l'ICEC, posa al servei del sector de l'oci interactiu digital local amb la voluntat d'impulsar el seu creixement empresarial i creatiu.
Les aportacions reintegrables són uns ajuts econòmics en forma de "cofinançament" que permeten a les empreses disposar de finançament a priori per projectes amb una temporalitat definida, que siguin econòmicament identificables i diferenciables dins l'activitat de l'empresa i que consisteixin en el desenvolupament, la producció, l'edició, la distribució, la comercialització o la difusió d'un videojoc.
S'articulen en dues modalitats: 1) la d'aportació reintegrable sense interessos i 2) una subvenció fins al 35% com màxim del pressupost aprovat, que s'hauria de retornar només en funció dels ingressos obtinguts per l'explotació del projecte subvencionat.
Des de l'any 2015, el Departament de Cultura ha ajudat amb aquesta línia a que 15 videojocs hagin vist la llum (9 d'ells només l'any passat).
Podeu presentar la vostra sol·licitud telemàticament des d' aquest link, on trobareu tots el requeriments, documents i informació de contacte necessàris.
A més, per més detalls sobre les aportacions reintegrables, us animem a consultar les bases de la convocatòria, així com la resolució publicada al DOGC el passat 24 de gener, a aquest altre link.
El termini de presentació de sol·licituds és de l'1 al 21 de setembre del 2020, ambdós inclosos
En l'àmbit de l'Audiovisual, des de l'ICEC acompanyem i donem suport als projectes empresarials i treballem per a la professionalització del sector audiovisual mitjançant el foment de la producció, la distribució, l'exhibició i la divulgació dels projectes impulsats per les empreses catalanes, tot contribuint a la creació de la cultura audiovisual del país.
Enguany com a novetat i fruit del diàleg constant amb el sector publiquem una nova línia: Subvencions per fomentar les coproduccions internacionals minoritàries de llargmetratges amb l'objectiu de fomentar que les productores catalanes puguin crear xarxes de col·laboració al mercat internacional.
Aquesta línia està dotada amb 1,2 milions d'euros per subvencionar la producció de llargmetratges cinematogràfics de ficció, documentals i d'animació realitzats en règim de coproducció internacional en què la participació espanyola sigui minoritària, amb la finalitat de fomentar l'intercanvi creatiu, professional i artístic entre Espanya i la resta de països, en matèria de coproducció cinematogràfica internacional.
A l'efecte d'aquestes bases, s'entén per participació espanyola la que correspon a empreses de producció amb domicili a l'Estat espanyol o amb domicili a altres estats membres de la Unió Europea o l'Espai Econòmic Europeu i amb establiment operatiu a l'Estat espanyol.
Del 10 al 20 de setembre, a través de la plataforma Filmin, es podran veure fins a 43 títols
La Mostra de cinema gai i lèsbic de Barcelona, FIRE!! arriba als 25 anys i oferirà del 10 al 20 de setembre una edició especial digital anomenada.
Amb una programació ambiciosa i diversa posarà a disposició de la plataforma FILMIN un total de 43 títols, la majoria d'ells inèdits a Espanya.
L'accés a les pel·lícules es podrà realitzar durant els 10 dies que dura la Mostra i es podrà accedir a tots els continguts ja sigui a través de la subscripció a la pròpia plataforma de VOD o a través d'un abonament de 25 euros que inclourà l'accés a totes les pel·lícules de la Mostra i tres mesos de subscripció a Filmin sense cost addicional.
També serà possible accedir a cada pel·lícula de manera individual a preus molt reduïts.
Enguany el públic podrà opinar i donar la seva puntuació per triar d'aquesta manera els premis d'aquesta nova edició.
La programació al complet està ja disponible tant a la pàgina web oficial del festival www.mostrafire.com com a FILMIN www.filmin.es/festival/fire on es pot comprar ja l'abonament del festival i gaudir d'una oportunitat única per a conèixer la trajectòria d'aquests 25 anys del primer festival de cinema LGBTI de tot l'Estat Espanyol.
La programació inclou pel·lícules independents de països com el Brasil, Filipines, França, Irlanda, Xile, els Estats Units o Eslovàquia.
Llargmetratges, documentals, curtmetratges, pel·lícules asiàtiques, de temàtica transsexual i una selecció dels millors títols dels últims anys.
En total 43 pel·lícules de qualitat per a endinsar-se en món de la diversitat afectiva i sexual, històries sense complexos que parlen del món d'avui.
A més també hi haurà el Fire!!Pro on s'han reunit les activitats pels professionals i on el dia 15 de setembre realitzarà una taula rodona sobre Producció, distribució i exhibició de cinema LGBT.
El Departament de Cultura va destinar l'any 2016 més de 23,5 milions d'euros al sector audiovisual català i es consolida com el seu principal motor públic
L'any 2016, l'Institut Català de les Empreses Culturals (ICEC) va gestionar 20,1 milions d'euros a ajuts per al sector.
La Direcció General de Política Lingüística va assignar 3,4 milions a la promoció de l'oferta i la distribució de cinema en català.
El Departament treballa en el desenvolupament del Pla Estratègic de l'Audiovisual 2017-2020, que tindrà com a objectiu situar l'audiovisual català com a referent de qualitat europea.